બનાવ અંગે પ્રેસ કોન્ફરન્સ યોજીને માહિતી આપતા ભોગ બનનારના વકીલ મહેશ મકવાણાએ જણાવ્યું હતું કે, આણંદ શહેર પોલીસે રાણીપ પોલીસ મથકમાં પકડાયેલ દિનેશ ઊર્ફે પ્રકાશ નરસિંહ પરમારને ટ્રાન્સફર વોરંટના આધારે બુધવારે લાવી અને લોકઅપમાં રાખ્યો હતો અને મોડીરાત્રે લોટિયા ભાગોળ ચોકીના પીએસઆઇ પી. કે. સોઢાએ તેને લોકઅપમાં સખત માર માર્યો હતો અને બીજા દિવસે પણ માર મારીને મોંના ભાગે ઈજાઓ પહોંચાડી હતી તેમજ નીચે પાડી દઇ ગળા ઉપર પગ મૂકીને શ્વાસ રૂંધાઈ જાય ત્યાં સુધી દબાવી રાખ્યો હતો.